*Kauno energija* administrācijas ēka Kauņā
Petrašūnu termoelektrocentrāle
*AB **Kauno energija*** ir Lietuvas enerģētikas uzņēmums. Galvenais birojs atrodas Kauņā. Uzņēmums ir dibināts 1997. gadā.

Uzņēmums Petrašūnu TEC un katlumājās ražo siltumu un elektroenerģiju, kā arī piegādā siltumu un karsto ūdeni lietotajiem Kauņā, Kauņas rajona pašvaldībā un Jurbarkas rajona pašvaldībā.

*AB Kauno energija* akcijas tiek kotētas biržā *Nasdaq Vilnius* Baltijas Otrajā sarakstā (kods *LGD1L*). Lielākie akcionāri (2016. gada martā): Kauņas pilsētas pašvaldība (92,84 %), Kauņas rajona pašvaldība (3,75 %), Jurbarkas rajona pašvaldība (1,74 %).

Vēsture
-------

1997. gada no valstij piederošā *SPAB Lietuvos energija* tika atdalītas filiāles *Kauno šilumos tinklai* (Kauņas siltumtīkli) un Kauņas TEC. 1997. gada 15. augustā uz to bāzes dibināja speciālas nozīmes akciju sabiedrību *SPAB Kauno energija*. Uzņēmumu reģistrā tā reģistrēta 22. augustā.
1998. gada 28. decembrī *Kauno energija* akcijas sāka kotēt Viļņas fondu biržā.

2000. gada 21. februārī tika nolemts atsevišķos uzņēmumos atdalīt filiāles *Jurbarko šilumos tinklai* un *Šakių šilumos tinklai*.
2000. gada 8. augustā uzņēmumu pārreģistrēja par *AB Kauno energija* (bez speciālā statusa).

2002. gada 3. decembrī tika nolemts Kauņas TEC pārdot. 2003. gada 31. martā Kauņas TEC pārdeva uzņēmumam *UAB Kauno termofikacijos elektrinė*, ko dibināja Krievijas uzņēmums *Gazprom*, Lietuvas *Dujotekana* un ASV *Clement Power Venture Inc.* Pēc līguma nosacījumiem nākamos 15 gadus *Kauno energija* no *Kauno termofikacijos elektrinė* bija jāiepērk vismaz 80 % visas Kauņas siltumtīkla nepieciešanās siltumenerģijas.

2020. gada 19. augustā meitas uzņēmuma *UAB Kauno energija NT* nosaukums tika mainīts uz *UAB GO Energy LT*.

Darbība
-------

Uzņēmuma ražošanas infrastruktūra: Petrašūnu TEC (siltums un elektrība), 4 katlumājas Kauņas integrētajā tīklā, 7 rajona katlumājas Kauņas rajona pašvaldībā, 1 rajona katlumāja Jurbarkas rajona pašvaldībā, 13 katlumājas izolētos tīklos, 28 lokālas ar gāzi kurināmas katlumājas Kauņā un 8 ūdens sildīšanas katlumājas Kauņas pilsētas daļā Sargenā.

Kopējais siltuma ražošanas apjoms 2015. gadā bija 564 MW, elektroenerģija saražota 8,75 MW. No tiem 295 MW siltuma un 8 MW elektrības ieguva Petrašūnu TEC.

*Kauno energija* pieder meitas uzņēmums *UAB GO Energy LT*, kas veic inovatīvus atjaunojamās enerģijas projektus, kā arī nekustamā īpašuma attīstību, pārvaldību, nomu, pirkšanu un pārdošanu.

Atsauces
--------

1. ↑  AB KAUNO ENERGIJA. SET OF CONSOLIDATED AND PARENT COMPANY’S FINANCIAL STATEMENTS FOR THE FIRST QUARTER 2016
2. ↑  Kauno energija, AB Rekvizitai.lt
3. 1 2 3 4  AB KAUNO ENERGIJA. SET OF CONSOLIDATED AND PARENT COMPANY’S FINANCIAL STATEMENTS FOR THE YEAR, ENDED 31 DECEMBER 2015

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Kauno energija***.
* *Kauno energija*
* Kauno energija  Nasdaq

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Valsts karogs: Lietuva *Nasdaq Vilnius* Lietuvas uzņēmumi |
| --- |
|  |
| Baltijas Oficiālais saraksts | 
* Apranga
* AUGA group
* Grigeo Grigiškės
* Ignitis grupė
* Klaipėdos nafta
* Linas Agro Group
* Novaturas
* Panevėžio statybos trestas
* Pieno žvaigždės
* Rokiškio sūris
* Šiaulių bankas
* Telia Lietuva
* Vilkyškių pieninė

 |
|  |
| Baltijas Otrais saraksts | 
* Amber Grid
* Invalda INVL
* INVL Baltic Farmland
* INVL Baltic Real Estate
* INVL Technology
* Kauno energija
* Linas
* Litgrid
* Snaigė
* Utenos trikotažas
* Vilniaus baldai
* Žemaitijos pienas

 |
|  |
| Alternatīvais tirgus *First North* | 
* East West Agro
* K2 LT
* NEO Finance

 |
|  |
| Agrāk kotētie | 
* Energijos Skirstymo Operatorius
* Gubernija
* Ignitis gamyba
* Lietuvos dujos
* Vilniaus degtinė

 |

 |